Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 1 Pv 235/14/6601	Banská Bystrica, 4.5.2015
EEČ : 2-45-99-2015

U Z N E S E N I E

Trestná vec:	obvinený XXXXX  
Prečin:	Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Banská Bystrica
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:

Obvinený vyhlásil, že spáchal skutok napĺňajúci znaky prečinu podvodu podľa § 221ods.1  Tr. zák.

Obvinený a poškodený uzavreli dňa 29.04.2015 pred probačným a mediačným úradníkom Okresného súdu XXXXX dohodu o zmieri, v rámci ktorej obvinený vyklásil, že spáchal skutok, za ktorý je stíhaný a za svoje konanie sa ospravedlnil poškodenému. Obvinený teda slobodne, vážne, zrozumiteľne a určito vyhlásil, že spáchal skutok, za ktorý je stíhaný. Škoda bola v rozsahu uplatnenom poškodeným a to vo výške 1.000,-€ obvineným uhradená.

Dňa  22. 04. 2015 obvinený zložil na účet Krajskej prokuratúry XXXXX peňažnú sumu na všeobecne prospešné účely vo výške 60,- Eur, určenú podľa dohody o zmieri na peňažnú pomoc poškodeným  trestnými činmi 50% t.j. vo výške 30,- Eur a ďalších 50% t.j. 30,- Eur adresátovi  BOJ s SMA, so sídlom  Cintorínska 8, 925 82  Tešedíkovo, IČO: 42 210 071, číslo účtu:  1179807019/1111, vedený v  Uni Credit Bank Slovakia, a.s., Bratislava, Šancova 1.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX - Západ pod spisovou značkou ORP-267/OZ-BB-2014.
v presne nezistenom čase v období od dňa 26. 10. 2013 do 07. 12. 2013 pozmenil údaj na ukazovateli prejdenej vzdialenosti na vozidle zn. Škoda Octavia 1.8 T, 4x4, VIN: TMBSL21U548746013, r.v. 2004, ev.č. BS 419 AR, pričom toto vozidlo následne predal dňa 07. 12. 2013 v kaviarni, v OC EUROPA, ul. Na Troskách č. 25, XXXXX, poškodenému XXXXX, trvale bytom ul. Močiar č. 64, XXXXX, za sumu 4.400,-€, so stavom na tachometri 187.000 km, a tento údaj uviedol aj pri uzavretí kúpnej zmluvy,  avšak následne bolo zistené, že predmetné vozidlo má skučočný počet najazdených kilometrov 285.000 km, pričom  podľa Odborného vyjadrenia znalca z odboru ekonomika a riadenie podnikov, vozidlo s takýmto počtom najazdených kilometrov ku dňu 07. 12. 2013 malo bežnú hodnotu 3.063,-€, čím uvedeným konaním navýšil hodnotu vozidla a uviedol do omylu poškodeného XXXXX, trvale bytom Močiar č. 64, XXXXX a spôsobil mu škodu na úkor jeho majetku vo výške  1.354,-€

Odôvodnenie: 
Uznesením povereného príslušníka Obvodného oddelenia PZ XXXXX - západ, sp. zn. ORP-267/OZ-BB-2014 z  30. 04. 2014  bolo začaté trestné stíhanie a ďalším uznesením z  06.08.2014  bolo vznesené obvinenie XXXXX pre prečin podvodu podľa § 221 ods. 1 Tr. zák. na tom skutkovom základe, ako je uvedené vo výrokovej časti tohto uznesenia.

Po skončení skráteného vyšetrovania predložil dňa  06. 03. 2015  poverený príslušník PZ tunajšej okresnej prokuratúre vyšetrovací spis s návrhom na podanie obžaloby.

Preskúmaním spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v § 220 ods. 1 Tr. por.

Z mediačného spisu č 1M 5/2015 vyplýva, že obvinený a poškodený uzavreli dňa  29. 04. 2015 pred probačným a mediačným úradníkom Okresného súdu XXXXX dohodu o zmieri, v rámci ktorej obvinený  sa za svoje konanie ospravedlnil.  Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný, o čom nie sú odôvodnené pochybnosti. Spôsobená škoda bola vo výške 1.000,-€ uplatnenej poškodeným zo strany  obvineného uhradená.

Dňa  22. 04. 2015  obvinený zložil na účet Krajskej prokuratúry XXXXX peňažnú sumu na všeobecne prospešné účely vo výške 60,- Eur, určenú podľa dohody o zmiery na peňažnú pomoc poškodenými trestnými činmi 50% t.j. vo výške30,- Eur a ďalších 50% t.j.30,- Eur adresátovi  BOJ s SMA, so sídlom  Cintorínska 8,  925 82  Tešedíkovo, IČO: 42 210 071, číslo účtu:  1179807019/1111, vedený v Uni Credit Bank Slovakia, a.s., Šancova 1, Bratislava. Táto peňažná suma nie je zrejme neprimeraná závažnosti spáchaného trestného činu.

Obvinený a poškodený s týmto spôsobom vybavenia veci vyslovili súhlas.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považujem takýto spôsob rozhodnutia za dostačujúci.

Preto som rozhodol tak, ako je to uvedené vo výroku tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Radoslav Mandalík
prokurátor